Rada školy pri ZŠ Nejedlého 8, 841 02 Bratislava

**Z Á P I S N I C A**

zo zasadnutia Rady školy dňa 2.10.2019 o 17,30 hod.

**Prítomní:**

|  |  |
| --- | --- |
| Daša Koledová – predseda  | Katarína Lenhart Petrík - člen |
| Anna Čerešnáková – podpredseda | Anna Machová – člen |
| Miriam Ružovičová – člen | Mária Horná - člen |
| Mgr. Zuzana Moravčíková – zapisovateľ | Mgr. Ľubica Szilasiová – člen |
| Mgr. Matej Nagy - člen | Tomáš Husár – člen |

**Prizvaná:** PaedDr. Miroslava Komorníková, poverená riadením školy

**Neprítomní:** JUDr. Dušan Mikuláš – ospravedlnený.

**Program:**

1. Otvorenie
2. Predloženie dokumentov školy
3. Splnenie úloh zo Zasadnutia RŠ 26.6.2019
4. Diskusia
5. Záver

**Otvorenie**

Predsedníčka Rady školy Daša Koledová poverila vedením tohto zasadnutia p. Annu Čerešnákovú, z dôvodu hlasovej indispozície. Anna Čerešnáková privítala prítomných, oboznámila ich s programom zasadnutia rady školy a požiadala p. riaditeľku o vlastnú profesijnú prezentáciu.

**Predloženie dokumentov školy**

 Riaditeľka školy Miroslava Komorníková predložila Rade školy na vyjadrenie Správu o výsledkoch a podmienkach výchovno – vzdelávacej činnosti za školský rok 2018/2019, Protokol právneho / neprávneho subjektu, Výkaz k správe o hospodárení, Plán práce na šk. rok 2019/2020 a Návrh rozpočtu na nový šk. rok. Predsedníčka p. Koledová potrebné dokumenty podpísala.

**Splnenie úloh zo Zasadnutia RŠ 26.6.2019**

* Na Strategickom pláne prevencie šikanovania, násilia a iných patologických javov vedenie školy pracuje a v súčasnosti už spolupracuje s Centrom pedagogicko – psychologického poradenstva a prevencie na Fedákovej ulici,
* zoznam členov Rady školy bol aktualizovaný, zápisnice budú riadne a pravidelne vkladané na web stránku školy,
* Pre zlepšenie spolupráce medzi školou, Radou školy a zriaďovateľom, znova ponúkol p. Nagy prezentáciu zriaďovateľom k Zákonu č. 596/2003 o štátnej správe v školstve a školskej samospráve.

**Diskusia**

Na základe predchádzajúcej skúsenosti s nedôkladným odovzdávaním materiálov školy pre nastupujúceho nového riaditeľa, sa p. Moravčíková spýtala na stav dokumentov po exriaditeľovi p. Povchaničovi. Dokumenty boli odovzdané v poriadku a za asistencie
p. Dvoranovej.

Pani Machová sa k novému čipovému systému stravovania vyjadrila, že systém je nový a funguje s malými nedostatkami, na ktorých odstránení sa pracuje. Čipovým systémom stravovania aj dochádzky boli rodičia oboznámení na triednych aktívoch, ako aj prostredníctvom Edupage. Počet zamestnancov v školskej jedálni je však stále nedostatočný.

Pani Čerešnáková navrhla zmenu Štatútu RŠ, aj prihliadajúc na aktuálne uplynutie platnosti členstva niektorých členov RŠ, alebo vzdanie sa členstva. Vhodným spôsobom môže byť postúpenie ďalšieho kandidáta v poradí, pri poslednej konanej voľbe do RŠ.

Na otázku p. Nagya k podanému trestnému oznámeniu na školu, vo veci nekonania po zistení závažných skutočností o učiteľovi prvého stupňa, sa vedenie školy i pani Szilasiová zhodli, že o zmienenom konaní nemajú známosť. Súčinnosť inšpekcii MŠVVŠ SR pri prešetrovaní postupu školy, vedenie školy poskytlo.

Pán Nagy ponúkol vedeniu školy na zváženie, či by bolo vhodné na pozemku školy umiestniť nízkoprahový klub kontajnerového typu, pre deti a mládež z okolia školy. Poradenstvo, prevenciu i výchovné aktivity v ňom poskytujú odborní pracovníci a vstup je voľný. Tento druh zariadenia úspešne funguje v Devínskej Novej Vsi. Zároveň navrhol na základe Zákona č. 596/2003 o štátnej správe v školstve a školskej samospráve, sfunkčniť žiacku školskú radu.

K personálnej obsadenosti zamestnancov školy, pani riaditeľka uviedla, že je plný stav pedagogických zamestnancov a v jedálni chýba obslužný personál i hlavná kuchárka.

Vedenie školy v súčasnosti rieši nevyhovujúce upratovacie služby, zabezpečované externou firmou. Toalety, chodby a ostatné priestory nie sú kvalitne upratané, ani dostatočne dopĺňané hygienickým materiálom. Škola po niekoľkých upozorneniach adresovaných vedeniu spoločnosti, pravdepodobne pristúpi k odstúpeniu od zmluvy.

**Záver**

Termín nasledujúceho zasadnutia bude členom oznámený, p. Čerešnáková prítomným poďakovala za účasť a zasadnutie ukončila.

V Bratislave dňa 15.10.2019

Zapísala: Mgr. Zuzana Moravčíková Overila: Anna Čerešnáková